Diari Oficial de la Generalitat Valenciana


Sumari del DOGV 4645, del 05-12-2003 (2003/12676)

RESOLUCIÓ de 20 de novembre de 2003, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació de l'Addenda al Conveni de col·laboració institucional entre la Generalitat Valenciana, a través de la Conselleria de Benestar Social, i l'Ajuntament de Segorbe per a la comanda de gestió dels servicis d'atenció residencial i de centre de dia de la Residència de la Tercera Edat de Segorbe.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4645

Data del DOGV
:   05-12-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/12148


Data del document
:   20-11-2003

Organisme emissor
:   Conselleria de Presidència

Tipus de document
:   Resolució

RESOLUCIÓ de 20 de novembre de 2003, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació de l'Addenda al Conveni de col·laboració institucional entre la Generalitat Valenciana, a través de la Conselleria de Benestar Social, i l'Ajuntament de Segorbe per a la comanda de gestió dels servicis d'atenció residencial i de centre de dia de la Residència de la Tercera Edat de Segorbe. [2003/S12559]
  
Subscrita, després de la tramitació prèvia reglamentària, entre la Generalitat Valenciana i l'Ajuntament de Segorbe, el 10 d'octubre de 2003, una Addenda al Conveni de col·laboració institucional entre la Generalitat Valenciana, a través de la Conselleria de Benestar Social, i l'Ajuntament de Segorbe per a la comanda de gestió dels servicis d'atenció residencial i de centre de dia de la Residència de la Tercera Edat de Segorbe, i en compliment del que establix l'article 15.3 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentada Addenda, que ha quedat inscrita en el Registre de Convenis amb el número 0965/2003, i que figura com a annex d'esta resolució.
  
València, 20 de novembre de 2003.- La directora general de Relacions amb les Corts i Secretariat del Govern: Alida C. Mas Taberner.
  
Addenda al Conveni de col·laboració institucional entre la Generalitat Valenciana, a través de la Conselleria de Benestar Social, i l'Ajuntament de Segorbe per a la comanda de gestió dels servicis d'atenció residencial i de centre de dia de la Residència de la Tercera Edat de Segorbe.
  
València, 10 d'octubre de 2003
  
Reunits
  
D'una part, la consellera de Benestar Social de la Generalitat Valenciana, Alicia de Miguel García, conforme als Decrets 5/2003, 20 de juny, i 6/2003, de 21 de juny, del president de la Generalitat Valenciana, que està autoritzada per a la firma del present conveni per l'acord adoptat el 26 de setembre de 2003 pel Consell de la Generalitat Valenciana, d'acord a l'article 21 de la Llei 5/1983, de 30 de desembre, de Govern Valencià i l'article 54 bis 1 b) del Text Refós de la Llei d'Hisenda Publica de la Generalitat Valenciana, aprovat pel Decret Legislatiu de 26 de juny de 1991 del Consell de la Generalitat Valenciana.
  
I, d'una altra, Rafael Calvo Calpe, alcalde president de l'Ajuntament de Segorbe, en nom i representació seu, facultat per a este acte en virtut de les competències que li atribuïx la Llei 7/1985, de 2 d'abril, Reguladora de les Bases del Règim Local, i per l'acord del Ple de la Corporació de data 4 d'agost de 2003 i assistit per José Mª Garzón Marijuan, secretari de la corporació municipal, que actua com a fedatari públic.
  
Les parts es reconeixen la capacitat legal per a obligar-se, i compareixen en la representació que respectivament exercixen i
  
Manifesten
  
Primer
  
És objecte de la present addenda modificar el Conveni de Col·laboració entre la Generalitat Valenciana, a través de la Conselleria de Benestar Social i l'Ajuntament de Segorbe per a la comanda de gestió dels servicis d'atenció residencial i de centre de dia de Residència de Tercera Edat de Segorbe durant l'exercici 2003.
  
Segon
  
La clàusula quarta de l'esmentat Conveni establix que correspondrà al mencionat Ajuntament, per a afrontar tant l'atenció residencial com la del Centre de Dia la contractació del personal de la plantilla que s'establix a continuació:
  
1 director
  
1 psicòleg a mitja jornada
  
3 ATS
  
18 auxiliars de clínica
  
13 auxiliars de servicis
  
2 cuiners
  
3 subalterns
  
1 fisioterapeuta
  
1 auxiliar administratiu
  
1 TASOC
  
Tercer
  
En la clàusula sèptima del conveni s'establix que el cost total estimat de funcionament del centre és d'un milió cent seixanta-nou mil vint-i-sis amb setanta-quatre euros (1.169.026,74 euros.)
  
El cost total estimat de funcionament del centre se sufragarà:
  
a) Amb les aportacions dels usuaris que amb la denominació de preus es pagaran directament a l'Ajuntament durant els 10 primers dies del mes següent a la seua meritació. Estos preus hauran d'establir-se aplicant els criteris regulats en el Decret 23/1993, de 8 de febrer, de Preus Públics en Matèria de Servicis Socials. L'import total previst d'estes aportacions serà de quatre-cents vint-i-dos mil set-cents huitanta-sis amb setanta-quatre euros (422.786'74 euros).
  
b) Amb l'aportació de la Conselleria de Benestar Social per un import màxim de set-cents quaranta-sis mil dos-cents quaranta euros (746.240 euros), diferència entre el cost total estimat i l'aportació prevista dels usuaris, que es pagarà a càrrec de l'aplicació pressupostària 47.30.56.0606.849.97.1, línia de subvenció T1839.
  
Quart
  
L'Ajuntament de Segorbe i la Conselleria de Benestar Social, atenent a les característiques i al perfil dels usuaris atesos en la Residència consideren necessari augmentar la plantilla de personal d'atenció directa, a fi de possibilitar la disponibilitat d'atenció d'infermeria les 24 hores i d'atenció mèdica que coordine i complete l'equip multidisciplinar del centre, permetent una millor atenció integral dels residents i dels usuaris del centre de dia.
  
Quint
  
La mencionada ampliació de la plantilla de personal a dalt descrita suposarà la incorporació a esta de les figures professionals d'1 metge/essa i 2 infermers/es amb efectes d'1 d'abril del 2003. Com a conseqüència d'això, els gastos de funcionament de la residència s'incrementaran en la quantia de 60.187,55 euros (seixanta mil cent huitanta-set amb cinquanta-cinc euros) per al període abril-desembre de 2003.
  
Sext
  
Per tot l'anterior Acorden efectuar modificacions en les clàusules quarta i sèptima del Conveni, que queda com seguix:
  
Primer. Plantilla de personal (clàusula quarta)
  
- Correspondrà al mencionat Ajuntament, per a afrontar tant l'atenció residencial com la de centre de dia la contractació del personal de la plantilla que s'establix a continuació:
  
1 director
  
1 psicòleg a mitja jornada
  
1 metge
  
5 ATS
  
18 auxiliars de clínica
  
13 auxiliars de servicis
  
2 cuiners
  
3 subalterns
  
1 fisioterapeuta
  
1 auxiliar administratiu
  
1 TASOC
  
Les obligacions laborals respecte al personal del centre corresponen únicament i exclusivament a l'Ajuntament de Segorbe i és la Conselleria de Benestar Social del tot aliena a elles. No obstant això, la Direcció General de Servicis Socials podrà exigir a l'Ajuntament de Segorbe tots els documents que necessite per a verificar el compliment de les obligacions imposades per la legislació laboral vigent.
  
L'organització dels torns de personal es realitzarà de tal manera que en tot moment, s'assegure l'atenció als ancians i el correcte funcionament del centre, amb cobertura de personal suficient les nits i dies festius. No obstant això, com a mínim, durant l'horari nocturn haurà de ser d'1 ATS/DUE i 2 auxiliars d'infermeria.
  
Tot el personal haurà de disposar de la titulació adequada al lloc de treball que exercirà. El director tindrà titulació mitjana o superior.
  
Les baixes laborals del personal de més de 10 dies de duració, així com els períodes reglamentaris de vacacions del personal d'atenció directa i de servicis, hauran de ser substituïts per personal contractat a este efecte.
  
Segon. Cost i aportació màxima a càrrec de la Generalitat. (clàusula sèptima)
  
El cost total estimat de funcionament del centre és d'un milió dos-cents vint-i-nou mil dos-cents catorze amb vint-i-nou euros (1.229.214,29 euros.)
  
El cost total estimat de funcionament del centre se sufragarà:
  
a) Amb les aportacions dels usuaris que amb la denominació de preus es pagaran directament a l'Ajuntament durant els 10 primers dies del mes següent a la seua meritació. Estos preus hauran d'establir-se aplicant els criteris regulats en el Decret 23/1993, de 8 de febrer, de Preus Públics en Matèria de Servicis Socials. L'import total previst d'estes aportacions serà de quatre-cents vint-i-dos mil set-cents huitanta-sis amb setanta-quatre euros (422.786,74 euros.)
  
b) Amb l'aportació de la Conselleria de Benestar Social per un import màxim de huit-cents sis mil quatre-cents vint-i-set amb cinquanta-cinc euros (806.427,55 euros.), diferència entre el cost total estimat i l'aportació prevista dels usuaris, que es pagarà a càrrec de l'aplicació pressupostària 43.58.02.0359.103.54.6, línia de subvenció T1839.
  
Si l'aportació dels usuaris fóra superior a la prevista, es reduirà proporcionalment l'aportació de la Conselleria, la qual, en cap cas no podrà ser de tal quantia que, aïlladament o en concurrència amb subvencions o ajudes d'altres administracions públiques, o d'altres ens públics o privats, supere el cost de l'activitat que haurà de desenrotllar el beneficiari.
  
Tercer. Vigència.
  
La vigència de la present addenda al conveni serà des de la seua subscripció fins al 31 de desembre de l'any 2003, encara que esta produirà efectes des de l'1 d'abril de 2003.
  
La seua subscripció quedarà condicionada a l'existència de crèdit adequat i suficient, en els pressupostos de l'exercici corresponent.
  
I en prova de conformitat, la firmen en quatre exemplars al lloc i en la data a dalt indicats.
  
La consellera de Benestar Social
  
ALICIA DE MIGUEL GARCÍA
  
L'alcalde president de Segorbe
  
RAFAEL CALVO CALPE
  
Davant meu, el secretari
  
JOSÉ MARÍA GARZÓN MARIJUAN